範良彥

範良彥 ， 字濟略 ， 號毅伯 ， 別號勤恤 ， 河南歸德府虞城縣民籍 ， 明朝政治人物 ， 同進士出身 。 萬曆四十四年 （ 1616年 ） 丙辰科進士 ， 授行人司行人 。 服闕 ， 天啓七年十二月 ， 吏部考選 ， 授浙江道監察御史 ， 盡心於江淮水利 。 崇禎元年二月 ， 旌浙江道御史範良彥母王氏貞節 。 其爲人 “ 倜儻豪華 ， 骨鯁言直 ， 常面折人過 ， 不少迴護 ， 終爲忌者中傷 ” ， 罷官鄉居 。 “ 遂築園西墅 ， 種竹蒔花 ， 疊石疏沼 ， 日與詞人文士登高作賦 ， 臨流分韻 ， 不減孝王梁園賓客 。 ” （ 《 （ 民國 ） 虞邑範氏族譜 》 卷11本傳 ） 。 詩文甚富 ， 惜沒於明末之亂 ， 後嗣刻有 《 白鳳館遺集 》 ， 今未見 。